GULF พา รฟฟ.ชีวมวล “กัลฟ์ จะนะ กรีน” ขนาด 20.6MW เซ็นขายไฟกับกฟผ.ยาว 25 ปี
GULF พาโรงไฟฟ้าชีวมวล "กัลฟ์ จะนะ กรีน" ขนาดกำลังการผลิต 20.6MW เซ็นสัญญาซื้อขายไฟกับกฟผ.ยาว 25 ปี
18 ม.ค. 2561

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ระบุว่า ในวันนี้ (18 ม.ค.) บริษัท กัลฟ์ จะนะ กรีน จำกัด ซึ่งเป็นบริษัทย่อยที่ดำเนินโครงการโรงไฟฟ้าชีวมวล กัลฟ์ จะนะ กรีน ในอำเภอจะนะ จังหวัดสงขลา ได้ลงนามสัญญาซื้อขายไฟฟ้ากับการไฟฟ้าฝ่ายผลิตแห่งประเทศไทย (กฟผ.) โดยมีกำลังการผลิตไฟฟ้าตามสัญญา 20.6 เมกะวัตต์ (MW) และมีระยะเวลาของสัญญา 25 ปี